ai4bharat/Pralekha huggingface dataset:
وزیراعظم کا دفتر
وزیراعظم کے پرنسپل سکریٹری نے بھارت کی جی-20 صدارت سے متعلق کوآرڈی نیشن کمیٹی کی نویں میٹنگ کی صدارت کی
ایک ‘جی- 20 انڈیا’ نامی موبائل ایپ پہلی مرتبہ تیار کی گئی ہے ، جو انڈرائڈ اور آئی او ایس پر ڈاؤن لوڈ کے لئے دستیاب ہے
جی-20 سربراہ اجلاس کے دوران بھارتی ثقافت اور جمہوری اقدار کو نمائشوں میں اجاگر کیا جائے گا
پرنسپل سکریٹری نے زور دے کر کہا ہے کہ اگر چہ پابندیاں ناگزیر ہیں، ایسی کوششیں کی جانی چاہئے تاکہ عوام کو کم سے کم پریشانی کا سامنا ہو
بھارت منڈپم میں کثیر ایجنسی والا کنٹرول روم قائم کیا گیا ہے
وزیر اعظم کے پرنسپل سکریٹری، ڈاکٹر پی کے مشرا نے 30 اگست 2023 کو جی- 20 کوآرڈی نیشن کمیٹی کی 9ویں میٹنگ کی صدارت کی۔ پرنسپل سکریٹری نے نئی دہلی میں جی -20 کے لیڈروں کے اجلاس کے لئے لاجسٹک، پروٹوکول، سکیورٹی اور میڈیا سے متعلق انتظامات سمیت مختلف انتظامات کا جائزہ لیا۔ میٹنگ میں جی- 20 سیکریٹریٹ اور خارجہ، داخلہ، ثقافت، اطلاعات و نشریات کی وزارتوں اور ٹیلی کام کے محکمے کے سینئر افسران نے شرکت کی۔
اس بات کو نوٹ کیا گیا کہ بھارت منڈپم میں بنیادی طور پر اور سائٹ پر کام اطمینان بخش طور پر جاری ہے۔ بھارت کے ایک منفرد تجربے کے لیے، بھارت منڈپم میں ثقافت اور ‘مدر آف ڈیموکریسی’ پر نمائشوں کا اہتمام کیا جار ہا ہے ۔ پرنسپل سکریٹری نے منڈپم میں نٹراج کے مجسمہ کی تنصیب اور مہمانوں کے لئے خاص طور پر تیار کردہ قائدین کی بیویوں / شوہروں کے لئے پروگرام کا بھی جائزہ لیا۔
پہلی بار،جی- 20 کے لیے ایک موبائل ایپ بنائی گئی ہے، جس کا نام 'جی-20 انڈیا ' ہے ، جو انڈرائڈ اور آئی او ایس ، دونوں پر ڈاؤن لوڈ کے لیے دستیاب ہے۔ جی- 20 کے مندوبین اور میڈیا کے ارکان بھی ڈیجیٹل انڈیا کو ‘انوویشن ہب’ اور‘ڈیجیٹل انڈیا ایکسپیریئنشل ہب’ کے ذریعے مشاہدہ کریں گے، جو بھارت منڈپم میں قائم کیے جا رہے ہیں۔
لاجسٹکس کے شعبے میں ، مشقیں کی جارہی ہیں اور آنے والے دنوں میں ڈریس ریہرسل کا منصوبہ بنایا گیا ہے۔ پرنسپل سکریٹری کو متعلقہ افسران نے سکیورٹی کے پہلوؤں پر بھی تفصیلات فراہم کیں ۔ عوام کے لیے ٹریفک ایڈوائزری جاری کر دی گئی ہے۔ پرنسپل سکریٹری نے اس بات پر زور دیا کہ اگرچہ سکیورٹی اور پروٹوکول کی وجوہات پر کچھ پابندیاں عائد کی جا رہی ہیں لیکن کوشش کی جانی چاہئے کہ عوام کو کم سے کم پریشانی کا سامنا ہو۔ انہوں نے ہدایت دی کہ شہر میں ضروری خدمات متاثر نہ ہوں۔ مزید برآں، ٹریفک پابندیوں سے متعلق مواصلات کو زیادہ صارف دوست بنایا جائے۔
سربراہ اجلاس کے میڈیا انتظامات کا بھی جائزہ لیا گیا۔ اب تک غیر ملکی میڈیا سمیت 3600 سے زائد درخواستیں موصول ہو چکی ہیں اور ایکریڈیشن لیٹر جاری کیے جا رہے ہیں۔ بھارت منڈپم کا میڈیا سنٹر اس ہفتے کے آخر تک مکمل طور پر تیار ہو جائے گا۔
پرنسپل سکریٹری نے تمام متعلقہ افسران اور تنظیموں کے سربراہوں کو ہدایت دی کہ وہ اس اہم سربراہی اجلاس کی میزبانی کے لیے ہر ممکن کوشش کریں۔ مختلف ایجنسیوں کے درمیان ہموار تال میل کے لیے یہ فیصلہ کیا گیا کہ بھارت منڈپم میں ایک ملٹی ایجنسی کنٹرول روم قائم کیا جائے گا۔ پرنسپل سکریٹری بنیادی طور پر تیاریوں کا جائزہ لینے کے لئے اگلے چند دنوں میں فیلڈ اور سائٹ کا دورہ کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-8999
(
وزارت خزانہ
رائے پور چھتیس گڑھ میں 18 سے 19 ستمبر 2023 تک جی-20 فریم ورک ورکنگ گروپ کی چوتھی میٹنگ کی میزبانی کرے گا
رائے پور ورکنگ گروپ کی میٹنگ 2023 میں ایف ڈبلیو جی میں ہونے والی بات چیت کا جائزہ لے گی اور کام کے مستقبل کے شعبوں کو تلاش کرے گی
جی-20 کے رکن اور مدعو ممالک اور بین الاقوامی تنظیموں کے 65 سے زائد مندوبین رائے پور ورکنگ گروپ کے اجلاس میں شرکت کریں گے
ہندوستانی جی-20 صدارت کے تحت جی-20 فریم ورک ورکنگ گروپ  کی چوتھی اور آخری میٹنگ 18 سے 19 ستمبر 2023 کو رائے پور، چھتیس گڑھ میں ہونے والی ہے۔ اس میٹنگ کی صدارت محترمہ چاندنی رینا، مشیر، وزارت خزانہ، حکومت ہند، اور محترمہ سیم بیکٹ، چیف اکنامک ایڈوائزر، ایچ ایم ٹریژری، یو کے کریں گی۔ اجلاس میں جی-20 ممبران اور مدعو ممالک کے 65 سے زائد مندوبین اور مختلف بین الاقوامی اور علاقائی تنظیمیں شرکت کریں گی۔
ایف ڈبلیو جی تازہ ترین عالمی اقتصادی نقطہ نظر اور کلیدی میکرو اکنامک مسائل پر پالیسی رہنمائی پر بات چیت کی سہولت فراہم کرتا ہے۔ 2023 کی ہندوستانی صدارت کے تحت اس ورکنگ گروپ کی طرف سے ڈیلیور ایبل کامیابی کے ساتھ مکمل ہو چکے ہیں اور ان کا حوالہ نئی دہلی رہنماؤں کے اعلامیہ میں دیا گیا ہے۔ آنے والی میٹنگ 2023 میں ایف ڈبلیو جی میں ہونے والی بات چیت کا جائزہ لے گی اور کام کے مستقبل کے شعبوں کو تلاش کرے گی۔
میٹنگ کے موقع پر، ریزرو بینک آف انڈیا سلسلے وار جن بھاگیداری پروگراموں کی میزبانی کرے گا، جس میں ڈیجیٹل بینکنگ اور مالی شمولیت، مالیاتی خواندگی کے پروگرام، ایک جی-20 بیداری پروگرام، ایک پینٹنگ مقابلہ اور نعرہ لکھنے کا مقابلہ شامل ہے۔
اس کے علاوہ، نندنواں زولوجیکل گارڈن کے دورے طے کیے گئے ہیں جس میں ایک جنگل سفاری، ایک زولوجیکل پارک، اور ایک خصوصی ریسکیو اینڈ ری ہیبلیٹیشن سنٹر ہوگا۔ مندوبین کی ’راتری بھوج پر سمواد‘  اور ایک ثقافتی تقریب کی بھی میزبانی کی جائے گی جس سے مندوبین کو چھتیس گڑھ کے منفرد کھانوں اور ثقافتی ورثے سے لطف اندوز ہونے کا موقع ملے گا۔
وزارت دفاع
نیپال کی فوج کے سربراہ نے کہا ہے کہ نیپال این ڈی سی کی طرز پر اپنی نیشنل ڈیفنسیونیورسٹی قائم کرے گا
نئی دہلی:11؍نومبر،2021۔نیپال کی فوج کے سربراہ جنرل پربھو رام شرما، جنھیں بھارتی فوج کے 'جنرل' کے اعزازی عہدے سے نوازا گیا ہے، نے 'وال آف آنر' پر اپنی تصویر کی نقاب کشائی کی اور 11 نومبر 2021 کو انہیں نئی دہلی میں نیشنل ڈیفنس کالج  میں 'اسکرول آف آنر' پیش کیا گیا۔ این ڈی سی کے ممتاز سابق طلباء، جو اپنے اپنے ممالک میں اعلیٰ عہدوں پر پہنچے ہیں، انہیں خصوصی اعزاز سے نوازا جاتا ہے۔ جنرل شرما کا تعلق 53ویں این ڈی سی کورس سے ہے۔
اپنے خطاب میں جنرل شرما نے پیشہ ورانہ اور علمی بصیرت کے اعلیٰ ترین معیار کے لیے اپنے عہد اور اس اعزاز کے لیے انہیں ایک قابل امیدوار بنانے کے لیے این ڈی سی کی تعریف کی۔ انہوں نے یہ بھی بتایا کہ نیپالی فوج اپنی نیشنل ڈیفنسیونیورسٹی کے قیام کے سفر پر گامزن ہے اور باہمی تعاون کے شعبوں کو مزید بڑھایا گیا ہے۔
اس سے پہلے آؤٹ ریچ پروگرام کے ایک حصے کے طور پر دفاع کے سکریٹری ڈاکٹر اجے کمار نے این ڈی سی کے سابق طلباء کے لئے ویب پورٹل کا افتتاح کیا اور ادارے میں این ڈی سی ایلومنی نیوز لیٹر کا افتتاحی شمارہ بھی جاری کیا۔ یہ سابق طلباء کو این ڈی سی کے ساتھ جڑنے، اشتراک کرنے اور مشغول ہونے کا ایک بہترین موقع فراہم کرے گا اور اس طرح بیرونی ممالک کے ساتھ دوستانہ تعلقات کو مضبوط کرے گا۔
ش ح۔م ع۔ ع ن
U NO:12761
(Visitor Counter : 90
وزارتِ تعلیم
وزارت تعلیم شکشک پَرو پہل کے تحت 10 اور 11 ستمبر کو 21ویں صدی میں اسکولی تعلیم پر دو روزہ کنکلیو کا انعقاد کرے گی
وزیر اعظم جناب نریندر مودی 11 ستمبر 2020ء کو کنکلیو سے خطاب کریں گے
اساتذہ کی حوصلہ افزائی اور نئی تعلیمی پالیسی 2020 کو آگے لے جانے کے لئے 8 ستمبر سے 25 ستمبر 2020ء تک شکشک پَرو منا یا جارہا ہے
نئی دہلی ،09ستمبر2020: وزارت تعلیم شکشک کے پَرو کے تحت آن لائن میڈیم کے ذریعے 10 اور 11 ستمبر 2020 کو ‘21ویں صدی میں اسکولی تعلیم’پر دو روزہ کنکلیو کا انعقاد کرے گی۔کنکلیو کا پہلا دن پرنسپل اور ٹیچر پرمبنی ہوگا، جو بتائیں گے کہ انہوں نے تخلیقی طریقے سے نئی تعلیمی پالیسی کی بعض چیزوں کو پہلے سے ہی کیسے نافذ کیا ہے۔ قومی ایوارڈ پانے والے اساتذہ اور دیگر تخلیقی اساتذہ اس کنکلیو کا حصہ ہوں گے۔وزیر اعظم جناب نریندر مودی 11 ستمبر 2020ء کو کنکلیو سے خطاب کریں گے۔اس سے قبل وزیر اعظم جناب نریندر مودی نے 7 ؍ اگست 2020ء کو بھی ویڈیو کانفرنس کے ذریعے‘نئی تعلیمی پالیسی کے تحت اعلیٰ تعلیم میں انتقالی اصلاحات پر کنکلیو’ کے افتتاحی جلسہ سے خطاب کیا تھا۔
اس دو روزہ کنکلیو میں ماہرین کے ذریعے اسکولی تعلیم میں نئی تعلیمی پالیسی کے چند اہم حصوں کو پیش کیا جائے گا۔بعض اساتذہ کی طرف سے MyGovپرموصول ہونے والی تجاویز کو بھی شیئر کیا جائے گا۔
اساتذہ کی حوصلہ افزائی اور نئی تعلیمی پالیسی 2020 کو آگے بڑھانے کے لئے8 ستمبر سے 25 ستمبر 2020ء تک شکشک پَرو منایا جارہا ہے۔وزارت تعلیم نئی تعلیمی پالیسی اور اس کے نفاذ پر متعدد ویبنار منعقد کرے گی۔ ان ویبناروں میں ماہرین کے ذریعے نئی تعلیمی پالیسی کے متعدد پہلوؤں پر روشنی ڈالی جائے گی، جس کا ہر ایک حصہ تعلیمی نظام کے الگ الگ وابستگان پر مشتمل ہوگا۔تاہم یہ اسکولوں، اساتذہ ،والدین، طلباء سبھی کے لئے فائدہ مند ہوگا۔
زراعت اور کاشتکاروں کی فلاح و بہبود کی وزارت
زرعی پیداوار بنیادی ڈھانچے کو مستحکم بنایا جانا
زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں یہ جانکاری دی ہے۔
اے پی ایم سیز میں بنیادی ڈھانچے کو مسحکم بنانے کے لئے زرعی بنیادی ڈھانچہ فنڈ کے تحت انہیں مجاز اداروں میں سے ایک کے طور پر تسلیم کیا گیا ہے۔اے آئی ایف کے تحت اے پی ایم سیز اپنے تشخیص کردہ مارکیٹ علاقوں میں کثیر پروجیکٹوں کے لئے  مجاز ہیں۔
مزید یہ کہ حکومت ہند نے 14 اپریل 2016 کو اس مقصد کے ساتھ آن لائن شفاف مقابلہ جاتی بولی لگائے جانے کا نظام تشکیل دیا تھا تاکہ کسانوں کو ان کی زرعی پیداوار کے لئے معاوضے کی قیمتوں کی سہولت دی جاسکے۔
ای نیم اسکیم کے تحت حکومت مفت سافٹ ویئر اور متعلقہ ہارڈ ویئر کے لئے فی منڈی 75 لاکھ روپے کی مدد فراہم کررہی ہے جس میں آلات کے معیار کو پرکھنے اور بنیادی ڈھانچے کی تشکیل جیسے صفائی ،درجہ بندی،اس کی چھٹائی ،پیکجنگ اور کھاد کے یونٹ وغیرہ شامل ہیں۔اب تک 18 ریاستوں اور مرکز کے انتظام والے تین علاقوں کی ایک ہزار منڈیوں کو ای نیم پلیٹ فارم کے ساتھ مربوط کیا جاچکا ہے۔
زرعی بنیادی ڈھانچے کے تحت مالی سہولت سے متعلق مرکزی سیکٹر کی اسکیم عزت مآب وزیر اعظم ہند کے ذریعہ 9 اگست 2020 کو شروع کی گئی تھی۔
مذکوہ اسکیم کٹائی کے بعد کے بندوبست سے متعلق بنیادی ڈھانچے اور کمیونٹی فارمنگ ایسٹس کی تشکیل کے لئے درجہ ذیل مدد فراہم کرتی ہے۔
شرح سود میں رعایت: مالی امداد بہم پہنچانے کی اس سہولت کے تحت تمام تر قرضوں پر 2 کروڑ روپے کی قرضوں کی مقررہ حد کے ساتھ سالانہ بنیاد پرتین فیصد کی شرح سود کی رعایت فراہم کی گئی ہے ۔ یہ رعایت زیادہ سے زیادہ سات برسوں کے لئے دستیاب ہوگی ۔ اے پی ایم سی ادارے اپنے تشخیص کردہ منڈی علاقے میں کثیر پہلوئی پروجیکٹوں اس سہولت سے مستفید ہونے کے لئے مستحق ہیں ۔ایسے معاملات میں 2 کروڑ روپے تک کے قرض پر عائد شرح سود کی رعایت مختلف النوع بنیادی ڈھانچہ ساختوں کے ہر ایک پروجیکٹ یعنی کولڈ اسٹوریج ،زمرہ بندی، درجہ بندی اور تجزیہ جاتی اکائیوں ، گوداموں وغیرہ کے لئے فراہم کی جائے گی اور یہ رعایت اے پی ایم سی کے تشخیص کردہ منڈی علاقہ کےاندر ہی فراہم کی جائے گی۔
ماحولیات، جنگلات اور موسمیاتی تبدیلی کی وزارت
ای ایس زیڈ کے تحت بفر زون کی حد بندی
معزز سپریم کورٹ نے 3 جون 2022 کے اپنے فیصلے کے ذریعے آئی اے نمبر 1000 میں رٹ پٹیشن  نمبر 202 آف 1995 میں ہدایت کی ہے کہ ہر ایک محفوظ جنگل، جو کہ نیشنل پارک یا جنگلی حیات کی پناہ گاہ ہے، کا ایک ای ایس زیڈ ہونا ضروری ہے۔ ایسے محفوظ جنگلات کی حد بندی سے کم از کم ایک کلومیٹر کی پیمائش کی گئی ہے جس میں 9 فروری 2011 کے رہنما خطوط میں ممنوع اور تجویز کردہ سرگرمیوں پر سختی سے عمل کیا جائے گا۔
معزز عدالت نے مزید ہدایت دی ہے کہ ای ایس زیڈ کی کم از کم چوڑائی کو بھاری عوامی مفاد میں کم کیا جا سکتا ہے لیکن اس مقصد کے لیے متعلقہ ریاست یا مرکز کے زیر انتظام علاقے سی ای سی اور ایم او ای ایف اینڈ سی سی سے رجوع کریں گے اور یہ دونوں ادارے اپنی اپنی رائے/سفارشات پیش کریں گے۔ اس بنیاد پر عدالت مناسب حکم جاری کرے گی۔
ماحولیات کے قانون، 1986 کے تحت مطلع شدہ ای ایس زیڈ کے اندر، ایسی سرگرمیاں ہیں جو نوٹیفکیشن کے مطابق ممنوعہ، پروموٹڈ اور ریگولیٹڈ ہیں۔
ای ایس زیڈ کی نوٹیفکیشن کے لیے وضع کردہ طریقہ کار کے مطابق ،ریاستی حکومتوں سے موصول ہونے والی ای ایس زیڈ کو حتمی شکل دینے سے متعلق مسودہ تجاویز کی اشاعت سے قبل ، اس کی وزارت میں جانچ کی جاتی ہے۔ حتمی نوٹیفکیشن ، مسودہ نوٹیفکیشن کے بعد موصول ہونے والے دعوؤں اور اعتراضات کی جانچ کے بعد شائع کیا جاتا ہے۔
ماحولیات، جنگلات اور آب وہوا کی تبدیلی کی وزارت نے 6 ریاستوں یعنی گجرات، مہاراشٹر، مہاراشٹر، گوا ، کرناٹک، کیرالہ اور تمل ناڈو میں پھیلے ہوئے 56825 مربع کلو میٹر کے رقبے کے لیے، مغربی گھاٹ ماحولیاتی طور پر حساس علاقہ قرار دیتے ہوئے 6 جولائی 2022 کو مسودہ نوٹیفکیشن شائع کیا ہے۔
یہ معلومات ماحولیات، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
امور داخلہ کی وزارت
کشمیر میں کشمیری پنڈتوں کی بازآبادکاری
نئی دہلی:26؍جولائی2022:
وزیر مملکت برائے داخلہ جناب نتیہ نند رائے آج لوک میں ایک سوال کے تحریری جواب میں یہ معلومات دی ہے کہ جموں و کشمیر سرکار کے ذریعے فراہم کی گئی معلومات کے مطابق وادی کشمیر میں ایک کشمیری پنڈت کے قتل کی مخالفت میں وزیر اعظم کے ترقیاتی پیکیج کے تحت کام کرنے والے کسی بھی کشمیری پنڈت نے حال میں استعفیٰ نہیں دیا ہے۔
حکومت نے وادی میں کشمیری پنڈتوں کی حفاظت کے لئے کئی اقدامات کئے ہیں۔ان میں ایک مضبوط حفاظتی اور خفیہ گرِڈ ، دن اور رات کے وقت علاقے میں نگرانی، دہشت گردوں کے خلاف سرگرم مہم، ناکوں میں 24گھنٹے چیکنگ، ان علاقوں میں گشت ، جہاں کشمیری پنڈت رہتے ہیں او رکسی بھی دہشت گردانہ حملے کو ناکام بنانے کے لئے اسٹریٹیجک مقامات پر حفاظتی دستوں کی تعیناتی۔
وزیر اعظم کے ترقیاتی پیکیج کے تحت 5502کشمیری غیر مقیموں کو سرکاری نوکری فراہم کی گئی ہے۔ حکومت نے وادی میں جموں و کشمیر حکومت کے مختلف محکموں میں برسرکار ؍تقر ر کئے جانے والے کشمیری مہاجر ملازمین کے لئے 6000ٹرانزٹ رہائش کی تعمیر کو بھی منظوری دی ہے۔ اس کے علاوہ جموں و کشمیر حکومت نے کشمیری مہاجرین کی شکایات کو دور کرنے کےلئے 7ستمبر 2021ء کو ایک پورٹل لانچ کیا ہے۔
وزارتِ تعلیم
نئی تعلیمی پالیسی کے تحت آڈیو اور بات کرنے والی کتابیں تیار کرنے کی اسکیم
نئی دہلی،08 ، 2021/ تعلیم کے وزیر مملکت محترمہ انّ پورنا دیوی نے راجیہ سبھا میں آج ایک تحریری جواب میں بتایا کہ قومی تعلیمی پالیسی 2020 میں تعلیم میں ٹکنالوجی کے رول کا ذکر کیا گیا ہے ۔ این ای پی - 2020 میں کہا گیا ہے کہ درس و تدریس اور آموزش کے مقصد کے لیے مختلف قسم کے تعلیمی سافٹ ویئر تیار کیے جائیں گے اور انہیں سبھی سطحوں پر طلبا اور اساتذہ کو دسیتاب کرایا جائے گا  ۔ اس طرح کے سبھی سافٹ ویئر سبھی بڑی بھارتی بھاشاؤں میں دستیاب کرائے جائیں گے اور وسیع پیمانے پر صارفین کو ان تک رسائی حاصل ہوگی جس میں دور دراز کے علاقوں میں رہنے والے اور معذور طلبا بھی شامل ہیں ۔
سی آئی ای ٹی – این سی ای آر ٹی ، معذور طلبا کے لیے آڈیو ، ویدیو اور قابل رسائی شکل میں مختلف طریقے کے کتابیں فراہم کر رہا ہے جس میں اشاروں کی بھارتی زبان  میں متن پر مشتمل کتابیں اور بات چیت کرنے والی کتابیں بھی شامل ہیں۔ ابھی تک پہلی جماعت سے 12ویں جماعت کے لیے این سی ای آر ٹی کی متن والی کتابوں سے 3211 آڈیو کتابوں کے بابوں کو ، آڈیو / بات چیت کرنے والی کتابوں کی شکل دی گئی ہے اور انہیں وسیع پیمانے پر مفت فراہم کرنے کے لیے دیکشا پورٹل پر اپ لوڈ کر دیا گیا ہے۔ اس کے علاوہ 230 آڈیو اسٹیشنوں  پر بھی آڈیو متن دستیاب ہے۔
۔۔
ش ح ۔ اس۔ ت ح ۔
U –13966
(Visitor Counter : 81
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس15.85 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
27)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
15,85,22,165
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.85 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
وزیراعظم نے اروناچل پردیش کی شاندار ثقافت کی ستائش کی
وزیر اعظم جناب نریندر مودی نے جناب کرن ریجیجو کے ایک ٹویٹ کو ٹیگ کیا ہے جو کہ سجولنگ برادری سے تعلق رکھنے والے لوگوں کے گاؤں کازالنگ کے دورے کے تعلق سے ہے، انہوں نےزور دیتے ہوئے کہا کہ اصل لوک گیت اور رقص اروناچل پردیش کی ہر برادری کی سرشت میں شامل ہے۔
وزیر اعظم نےٹویٹ کیا:
''ہمارےمرکزی وزیرقانون کرن ریجیجو بھی شاندار ڈانسر ہیں!
اروناچل پردیش کی فعال اور شاندار ثقافت دیکھ کر اچھا لگا.... "
زراعت اور کاشتکاروں کی فلاح و بہبود کی وزارت
فصلوں کی باقیات کو ٹھکانے لگانے والی مشینیں
نئی دہلی، 23 جولائی / زراعت اور کاشت کاروں کی فلاح و بہبود کے وزیر جناب نریندر سنگھ تومر نے آج لوک سبھا میں ایک تحریری جواب میں بتایا ہے کہ فصلوں کے باقیات کو جائے مقام پر ہی ٹھکانے لگانے اور ہوائی ثقافت اور آلودگی کے مسئلے کو حل کرنے کے لئے رعایتی نرخوں پر مشینری درکار ہوتی ہے اور اس سلسلے میں ایک نئی مرکزی سیکٹر کی اسکیم شروع کی گئی ہے ، جس کا نام ‘ پنجاب ، ہریانہ ، اتر پردیش اور قومی خطہ راجدھانی دلّی میں فصلوں کی باقیات کو جائے موقع ٹھکانے لگانے کے لئے زرعی میکانکی کو فروغ دینا ’ ہے ۔ یہ اسکیم 19-2018 ء سے 20-2019 ء کے دوران شروع کی گئی ہے اور اس سلسلے میں مرکز کی جانب سے مجموعی طور پر 1151.80 کروڑ روپئے کی رقم فراہم کی گئی ہے ۔
مذکورہ اسکیم کے تحت کاشت کاروں کو فصلوں کی باقیات کا انتظام کرنے والی مشینوں کی خریداری کے لئے لاگت کی 50 فی صد کی مالی امداد انفرادی ملکیت کی بنیاد پر فراہم کی جاتی ہے یعنی ایسی مشینیں خریدنے پر مالی رعایت فراہم کی جاتی ہے ۔ فصلوں کے باقیات کو جائے موقع ٹھکانے لگانے کے لئے کسٹمز ہائرنگ مراکز کے قیام کے لئے مالی امداد مشینری کے سلسلے میں پروجیکٹ کی لاگت کے لحاظ سے 80 فی صد کی شرح پر فراہم کی جاتی ہے ۔
19-2018 ء کے دوران حکومتِ پنجاب ، ہریانہ اور اتر پردیش کو بالترتیب 269.38 کرو ڑروپئے ، 137.84 کروڑ روپئے اور 148.60 کرو ڑروپئے کی رقم فصلوں کے باقیات کو جائے موقع پر ٹھکانے لگانے کے لئے درکار مشینری کی فراہمی کے لئے جاری کی گئی ہے یعنی یہ رقم کاشت کاروں کو سبسڈی کی شکل میں فراہم کی جانی ہیں اور اس کے تحت کسٹمز ہائرنگ مراکز بھی قائم کئے جانے ہیں ۔ 20-2019 ء کے دوران حکومتِ پنجاب ، ہریانہ اور اتر پردیش کو بالترتیب ، اس سلسلے میں 273.80 کروڑ روپئے ، 192.06 کروڑ روپئے اور 105.29 کروڑ روپئے کی رقم جاری کی گئی ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3342
(Visitor Counter : 42
ریلوے کی وزارت
رشی کیش – کرن پریاگ ریلوے لائن
رشی کیش – کرن پریاگ نئی لائن والے پروجیکٹ کو بجٹ 11-2010 کے دوران منظور کیا گیا تھا۔ پروجیکٹ کی تخمینی لاگت 16216 کروڑ روپے ہے، جس میں سے ابھی تک 6618 کروڑ روپے خرچ کیے جا چکے ہیں۔ اخراجات کی 4200 کروڑ روپے کی رقم مالی سال 22-2021 میں مختص کی گئی ہے۔ یوگ نگری رشی کیش سے ویر بھدر والے  حصے کو مارچ، 2020 میں شروع میں کیا گیا ہے۔ اس سے آگے 6.0 کلومیٹر تک لائن کو سیدھا کرنے کا عمل زیادہ تر سرنگوں میں ہے۔ تمام سرنگوں اور بڑے پلوں کا کام شروع کر دیا گیا ہے۔
اس پورے پروجیکٹ میں تحویل اراضی اور جنگلات سے متعلق کلیئرنس کا کام مکمل ہو چکا ہے۔ وزارت ماحولیات، جنگلات اور ماحولیاتی تبدیلی  کے حق جنگلات قانون-2006 کے رہنما خطوط کے مطابق، ریلوے پروجیکٹ کی لائن میں واقع تمام گرام سبھاؤں سے ’نو آبجیکشن سرٹیفکیٹ‘ حاصل کر لیے گئے ہیں۔ متاثرہ کنبوں کو معاوضہ اور باز آبادکاری سے متعلق اسکیمیں، مناسب معاوضہ اور تحویل اراضی میں شفافیت، باز آبادکاری اور دوسری جگہ پر گھر کے حق کے قانون، 2013 کے تینوں شیڈول میں درج التزامات کے مطابق فراہم کر دی گئی ہیں۔
یہ معلومات آج راجیہ سبھا میں ریلوے، مواصلات اور الیکٹرانک و انفارمیشن ٹیکنالوجی کے وزیر، جناب اشونی ویشنو نے ایک سوال کے تحریری جواب میں فراہم کیں۔
وزیراعظم کا دفتر
وزیر اعظم مودی نے بھارت کو صحت مند بنائے رکھنے کی غرض سے حفظانِ صحت کارکنان کی جانب سے کی جانے والی کوششیں کے لیے ان کی ستائش کی
قومی یوم ٹیکہ کاری کے موقع پر عوام الناس کی ٹیکہ کاری کے معاملے میں بھارت کی تیز رفتاری کو یاد کیا
وزیر اعظم جناب نریندر مودی نے بھارت کو صحت مند رکھنے کی غرض سے تمام حفظانِ صحت کارکنان کی جانب سے کی جانے والی کوششوں کے لیے ان کی ستائش کی۔ قومی یوم ٹیکہ کاری کے موقع پر، وزیر اعظم نے ایک صحت مند بھارت کی تعمیر کی عہد بندگی کا اعادہ کیا، اور لوگوں کی ٹیکہ کاری کے معاملے میں بھارت کی تیز رفتاری کو بھی یاد کیا۔
صحت و کنبہ بہبود کے مرکزی وزیر ، جناب من سکھ مانڈویا کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹوئیٹ کیا؛
’’بھارت کو صحت مند بنائے رکھنے کی غرض سے ہمارے تمام تر حفظانِ صحت کارکنان کو ان کی کوششوں کے لیے مبارکباد۔
قومی یوم ٹیکہ کاری کے موقع پر، ہم لوگوں کی ٹیکہ کاری کے معاملے میں بھارت کی تیز رفتاری کو بھی یاد کرتے ہیں اور ایک صحت مند بھارت کی تعمیر کے لیے اپنی عہد بندگی کا اعادہ کرتے ہیں۔‘‘
وزارت خزانہ
جن دھن کھاتوں کی کُل تعداد 50 کروڑ سے تجاوز کرگئی
56فیصد کھاتے خواتین کے ہیں اور 67 فیصد کھاتے دیہی/نیم شہری علاقوں میں کھولے گئے ہیں
مالی شمولیت پر قومی مشن جسے پردھان منتری جن دھن یوجنا  کے نام سے جانا جاتا ہے، 28 اگست 2014 کو شروع کیا گیا تھا اور اسے تقریباً 9 سال مکمل ہو چکے ہیں۔ بینکوں کی طرف سے پیش کی گئی تازہ ترین رپورٹوں کے مطابق 9 اگست 2023 تک جن دھن کھاتوں کی کل تعداد 50 کروڑ سے تجاوز کر گئی ہے۔ ان کھاتوں میں سے 56% کھاتے خواتین کے ہیں اور 67% کھاتوں کو دیہی/ نیم شہری علاقوں میں کھولا گیا ہے۔ ان کھاتوں میں جمع رقم 2.03 لاکھ کروڑ روپے سے زیادہ ہے تقریباً 34 کروڑ ،‘روپے کارڈ’ مفت جاری کیے گئے ہیں۔ پی ایم جے ڈی وائی کھاتوں میں اوسط بیلنس 4,076 روپے ہے اور 5.5 کروڑ سے زیادہ پی ایم جے ڈی وائی اکاؤنٹس ڈی بی ٹی فوائد حاصل کر رہے ہیں۔
پی ایم جے ڈی وائی اسکیم ملک کے مالیاتی منظر نامے کو تبدیل کرنے میں کامیاب رہی ہے اور بالغوں کے لیے بینک کھاتوں کے بھرپور استعمال کو ممکن بنایا ہے۔ پی ایم جے ڈی وائی کی کامیابی اس اسکیم کی جامع نوعیت میں مضمر ہے جس میں ٹیکنالوجی، تعاون اور اختراع کے ذریعے رسمی بینکاری نظام کے ساتھ آخری میل کو جوڑنے کی کوشش کی گئی ہے۔
پی ایم جے ڈی وائی اکاؤنٹ ہولڈرز کو متعدد فوائد پیش کرتا ہے جیسے کہ کم از کم بیلنس کی ضرورت کے بغیر بینک اکاؤنٹ، روپے کے ان بلٹ ایکسیڈنٹ انشورنس کے ساتھ مفت رو پے ڈیبٹ کارڈ 2 لاکھ اور 10,000روپے تک کے اوور ڈرافٹ کی سہولت بھی اس میں شامل ہے۔
سٹرک ٹرانسپورٹ اور شاہراہوں کی وزارت
سرکار کا منصوبہ پروت مالا پریوجنا کے تحت 5برسوں میں 1200کلومیٹر سے زیادہ روپ وے لمبائی کے 250 سے زیادہ پروجیکٹوں کو فروغ دینے کا ہے:جناب نتن گڈکری
سڑک ٹرانسپورٹ اورقومی شاہراہوں کے مرکزی وزیر جناب نتن گڈکری نے آج آسٹریا کے اِنس برک میں الپائن ٹیکنالوجیز کے لیے اہم بین الاقوامی تجارتی میلے’انٹرالپائن 2023 میلہ‘سے خطاب کیا۔ یہ میلہ صنعت کی اہم کمپنیوں،خدمات فراہم کاروں اور کیبل کار صنعت کے فیصلہ سازوں کو ایک ساتھ جمع کرتا ہے۔
جناب گڈکری نے کہا کہ’’پروت مالا پریوجنا‘‘کے تحت حکومت ہند کا منصوبہ 5 سالوں میں 1,200 کلومیٹر سے زیادہ روپ وے لمبائی کے 250سے زیادہ پروجیکٹوں کو فروغ دینے کا ہے۔انہوں نے کہا کہ ہمارا فوکس حکومت ہند کے 60 فیصد کی تعاون مدد کے ساتھ ہائی برڈ اینوٹی ماڈل کے تحت پی پی پی پر ہے۔ انہوں نے کہا کہ ہم’’میک اِن انڈیا‘‘ کی پہل کے تحت روپ وے کے پرزوں کی مینوفیکچرنگ کو بڑھاوا دے رہے ہیں۔
جناب گڈکری نے کہا کہ ہم پائیدار اور محفوظ ٹرانسپورٹ کو یقینی بنانے کے لئے اور اس انقلابی سفر کا حصہ بننے کے لئے ، جبکہ ہم ہندوستانی بنیادی ڈھانچے کو اور زیادہ بلندیو ں تک لے جارہے ہیں، موجودہ روپ وے معیارات کو بڑھانے میں حصہ لینے کے لئے آسٹریا اور یوروپ کی صنعتوں کی حوصلہ افزائی کرتے ہیں۔
جناب گڈکری نے ہائی ٹیک سلیوشنز، اختراعاتی ڈیزائنوں، اعلیٰ معیار اور اہلیت پیش کرنے اور اس طرح آرام دہ اور ماحولیات کے موافق روپے مسافر ٹرانسپورٹ کی راہ ہموار کرنے والی دنیا کی اعلیٰ مینوفیکچرنگ کمپنیوں کی نمائشوں کا بھی جائزہ لیا۔
وزارت آیوش
طبی پودوں کے قومی بورڈ  اور آئی سی اے آر کے پودوں کے جینیاتی وسائل کے قومی بیورو کے درمیان مفاہمت نامے پر دستخط
نئی دہلی ،07 جولائی:آیوش کی وزارت کے تحت طبی پودوں کے قومی بورڈ  اور آئی سی اے آر کے طبی پودوں کے جینیاتی وسائل کے قومی بیورو  کے درمیان، جو زرعی تحقیق وتعلیم کے محکمے کے تحت ہے، 6 جولائی 2020 کو ایک مفاہمت نامے پر دستخط کئے گئے۔ اس مفاہمت نامے کا مقصد طبی اور مہک دار پودوں کے جینیاتی وسائل  کو آئی سی اے آر - این بی پی جی آر کے مخصوص اسپیس میں طویل مدتی ماڈل کے طور پر قومی جینیاتی بینک میں محفوظ کرنا اور وسط مدتی ذخیرے کے ماڈل کے طور پر علاقائی اسٹیشن پر محفوظ کرنا اور این ایم بی پی کے ورکنگ گروپ کو پودوں کے جرم پلازم کے تحفظ کے تکنیک پر تربیت حاصل کرنا ہے۔
این ایم پی بی اور آئی سی اے آر - این بی پی جی آر ، دونوں طویل مدتی بنیاد پر جرم پلازم کو محفوظ اور کم خرچ طریقے سے موجودہ اور مستقبل کی نسلوں کے لئے محفوظ کرکے قومی مفاد میں کام کرنا اور سماجی واقتصادی سکیورٹی کو یقینی بنانے کے لئے عہد بستہ ہیں۔ این ایم پی بی اور آئی سی اے آر – این بی پی جی آر کا مجاز ادارہ آئی سی اے آر کی جانب سے ایم اے پی جی آر کے بیجوں کے ذخیرے کا تفصیلی طریقہ کار تیار کرے گا اور وقفے وقفے سے اس سے متعلق پیش رفت رپورٹ اپنے متعلقہ اداروں میں داخل کرے گا۔
طبی پودے روایتی ادویات کے لئے بیش بہا وسائل سمجھے جاتے ہیں اور حفظان صحت کے نظام میں ہزاروں سال سے استعمال کئے جارے ہیں۔ بھارت متنوع طبی پودوں کے وسائل سے مالا مال ہے۔ یہ قدرتی وسائل ان کے مسکنوں میں ہونے والی مختلف ترقیاتی سرگرمیوں کی وجہ سے رفتہ رفتہ کم ہور ہی ہیں۔ ان قدرتی وسائل کا تحفظ کرنے اور ان کے پائیدار استعمال کو یقینی بنانے کی ضرورت ہے۔ پودوں کے جینیاتی وسائل کا تحفظ نابتاتی تنوع کے تحفظ کا ایک لازمی حصہ ہے۔ انہیں تحفظ دینے کا مقصد قدرتی وسائل کو اس طریقے سے استعمال کرتے ہوئے پائیدار ترقی کو فروغ دینا ہے، جس سے نباتات کی مختلف جینیات اور اقسام میں کمی نہ ہونے پائے یا ان کے لئے اہم آب وہوا اور ماحول کو نقصان نہ پہنچے۔